Artel va Ravon Motors Rus hamkorlik haqida shartnoma imzoladi

Joriy yilning mart oyi boshida Artel va Ravon Motors Rus kompaniyalari o‘rtasida hamkorlik haqida shartnoma imzolandi. Bu bitimga ko‘ra, General Mobile Android One telefonlarni Rossiyaga promo-aksiya amalga oshirish uchun yetkazib berildi, unga ko‘ra, Ravon avtomobilini xarid qilgan har bir inson General Mobile Android One telefonini sovg‘a sifatida oladi. Ushbu aksiya Ravon avtomobillarining Rossiyadagi savdosini rag‘batlashtirishga mo‘ljallangan.

Artel savdo belgisi mobil telefonlarining tanlanishi tasodifan emas. Rossiyadagi yirik tadqiqot laboratoriyalaridan birida turli brendlar telefonlari texnik talablari qator sinovlardan o‘tkazildi. Bu sinovlar davomida General Mobile Android One telefoni Rossiya iste'molchilar bozori texnik talablariga mos kelishi tasdiqlandi va boshqa nomzodlar orasidan tanlab olindi.

Loyiha doirasida General Mobile Android One telefoni uchun maxsus ilova ishlab chiqildi, u haydovchining o‘z avtomobili bilan samarali “muloqoti”ni yo‘lga qo‘yishga mo‘ljallangan. Masalan, ilovada haydovchi uchun kerakli bo‘lgan barcha ma'lumot bo‘ladi, ular orasida Ravon servis markazlari manzillari va telefon raqamlari ham bor. Ilova shuningdek, haydovchini moyni o‘zgartirish kerakligi yoki texnik ko‘rikdan o‘tish muddati yaqinlashayotgani haqida ham xabardor etishi mumkin.

Ushbu loyiha tajribaviy bo‘lib, Rossiyada muvaffaqiyatli amalga oshsa, Ravon avtomobillari eksport qilinadigan boshqa mamlakatlar, jumladan, Qozog‘iston, Ukraina va Ozarboyjonda ham shunday taklif amalga tatbiq etilishi mumkin.
Bunday o‘zaro manfaatli hamkorlik har ikki eksportchi kompaniya uchun qiziqdir. Bundan tashqari, bunday turdagi loyihalar har ikki ishlab chiqaruvchi mahsulotini yanada ommalashtirish imkonini beradi. Bu esa O‘zbekiston eksport salohiyatiga ijobiy tarzda ta'sir ko‘rsatadi.